څېړونکي وایي په دې وروستیو کې چې دپاکستان دحکومت اؤ تحریک طالبان پاکستان تر مینځ دسولې کوم مذاکرات شوي وؤ اؤ دهغې په نتیجه کې دواړو خواؤ اوربند اعلان کړی ؤ په دې اوربند کې ټي ټي پي ځان نور هم منظم کړی اؤ پیاوړی کړی دی اؤ اوس هغوئ یو ځل بیا دخیبر پښتونخوا بیلابیلو سیمو ته خپل نیټ ورک خور کړی دی۔

دخیبر پښتونخوا حکومت ویاند اؤ طالبانو سره په د ریاست لخوا په مذاکراتو دبوختې جرګې مشر بیرسټر سیف تېره اوونۍ پخپله یوه مرکه کې ویلي وؤ طالبان که ټوپک پورته کوي نو ځواب به یې په ټوپک ورکول کیږي اؤ که مذاکراتو ته کښیني نو حکومت تیار دی چې دمذاکراتو عمل ورسره پرمخ یوسي۔

یادونه: د دې خبر ځینې معلومات د خبریال عثمان خان نه هم اخیستل شوي دي